en hu hu hu pl hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu en hu ca is hu hu hu hu hu hu hu hu hu hu hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pt hu hu en hu en hu hu es hu hu hu hu hu hu hu hu en hu hu hu hu hu hu hu hu hu hu hu en ca hu hu hu hu hu hu hu hu hu hu hu hu hu hu de hu hu fy
BETACID GRANULALT PORKEVEREK 5 50 G
A kosár tartalma 0 termék.
A kiválasztott termék sikeresen a kosárba került.
FÁJDALOM- ÉS LÁZCSILLAPÍTÁS, MEGHŰLÉS, KÖHÖGÉS
Szív- és érrendszerre hatók, koleszterin szintet csökkentők
BETACID GRANULALT PORKEVEREK 5 50 G
1 724 Ft + ÁFA
A kockázatokról és a mellékhatásokról olvassa el a (beteg)tájékoztatót, vagy kérdezze meg kezelőorvosát, gyógyszerészét!
Mielőtt elkezdené gyógyszerét alkalmazni, olvassa el figyelmesen az alábbi betegtájékoztató.
E recept nélkül kapható gyógyszerrel Ön enyhe, múló panaszokat kezelhet orvosi felügyelet nélkül. Az optimális hatás érdekében azonban, elengedhetetlen e gyógyszer körültekintő, szakszerű alkalmazása.
Tartsa meg a betegtájékoztatót, mert a benne szereplő információkra a későbbiekben is szüksége lehet.
Sürgősen keresse fel orvosát, ha tünetei néhány napon belül nem enyhülnek vagy éppen súlyosbodnak.
30 g, 50 g
1. Milyen betegségek esetén alkalmazható és hogyan fejti ki hatását a Betacid?
2. Tudnivalók a Betacid alkalmazása előtt
3. Hogyan kell alkalmazni a Betacidot?
4. A Betacid lehetséges mellékhatásai
5. A Betacid tárolása
1. MILYEN BETEGSÉGEK ESETÉN ALKALMAZHATÓ ÉS HOGYAN FEJTI KI HATÁSÁT A BETACID?
A Betacid granulált porkeverék két hatóanyaga a pepszin és a betain-hidroklorid.
A gyógyszer részleges vagy teljes gyomorsavhiánnyal járó állapotok tüneti kezelésére alkalmas.
A pepszin a gyomor által termelt fehérjebontó emésztőenzim, amelynek működéséhez savas közegre van szükség. Ezt normális esetben a gyomorban termelődő sósav biztosítja. A betain szintén természetes vegyület, amely az emberi szervezet szöveteiben is kimutatható.
A hiányos gyomornedv-elválasztás étvágytalanságot és rossz emésztést okoz. Ilyen esetekben célszerű a pepszint sósavpótlásra alkalmas vegyülettel, a betain-hidrokloriddal együtt alkalmazni.
A betain-hidrokloridban a sósav szilárd állapotban, sókötésben található. Ezzel biztosítható, hogy a pepszint a felhasználásig szilárd (az oldatnál lényegesen stabilabb és kényelmesebben kezelhető) gyógyszerformában lehessen tárolni és a készítmény vízben való oldását követően - egyszerű módon és gyorsan - sósavas pepszinoldatot állíthassunk elő.
2. TUDNIVALÓK A BETACID ALKALMAZÁSA ELŐTT
Mikor nem szabad alkalmazni?
A gyógyszer bármely összetevője, illetve sertésfehérje iránti ismert túlérzékenység, továbbá gyomorsav-túltengés, gyomorfekély esetén nem alkalmazható.
Mire kell ügyelni, amennyiben más gyógyszert is szed?
A Betacid hatását a lúgos kémhatású anyagok csökkentik.
A pepszin hatását a töményebb savas (közöttük sósavas) oldatok károsítják.
A Betacidot és a savérzékeny gyógyszereket legalább 1 órás eltéréssel ajánlott bevenni.
Befolyásolja-e a készítmény a járművezetői és gépkezelői képességeket?
Nem valószínű, hogy a Betacid káros hatást gyakorol a gépjárművezetéshez és a gépek üzemeltetéséhez szükséges képességekre.
Szedhető-e a készítmény terhesség és szoptatás ideje alatt?
A pepszin és a betain az emberi szervezetben is termelődő, természetes vegyület.
A pepszin fehérjetermészetű emésztőenzim, amely a tápcsatornából nem szívódik fel, így a szervezetre általános hatást nem fejt ki.
A betain-hidroklorid felszívódik a tápcsatornából. Állatkísérletes vizsgálatok alapján az anyai szervezetből átjut a méhlepényen és bekerül a magzatba.
Állatkísérletekben a betainnal kapcsolatban nem jelentettek magzatkárosító hatást. Emberi adatok nem állnak rendelkezésre, így a Betacid granulált porkeverék terhességben csak a várható terápiás előny és a lehetséges kockázatok mérlegelésével adható.
A betain anyatejbe jutásáról nincs adat.
Terhesség, szoptatás esetén a készítmény alkalmazásáról kérje orvosa tanácsát!
3. HOGYAN KELL ALKALMAZNI A BETACIDOT?
csecsemőknek 1 adagolókanál granulált porkeverék, amelyet 1/2-1 dl vízben oldva, étkezés közben vagy közvetlen étkezés után kell bevenni.
Ügyelni kell arra, hogy a granulátum feloldása azonnal a megadott mennyiségű vízben történjen és ne kevesebb mennyiségű vízben oldva, majd utólag hígítva, mert ez a pepszin hatását lerontja (a pepszin hatását a töményebb sósavas oldatok károsítják).
1 adagolókanál 0,7 g, 1 púpozott adagolókanál 1 g granulált porkeveréknek felel meg.
Mire kell figyelni az alkalmazás során?
Feloldás után a Betacid oldatot azonnal fel kell használni. A felhasználatlan Betacid oldatot ki kell önteni, tárolni nem szabad.
Mi a teendő túladagolás esetén?
A betain relatíve nagyon kevéssé toxikus természetes vegyület.
Túladagolásról nincs adat. Nagy mennyiségű Betacid bevétele esetén valószínűsíthető a gyomornedv túlzott savasságának kialakulása. Ilyen esetben a Betacid szedését azonnal fel kell függeszteni, és szükség esetén orvoshoz kell fordulni.
4. A BETACID LEHETSÉGES MELLÉKHATÁSAI
A pepszin véletlen belélegzése asztmás rohamot provokálhat.
A betain-hidroklorid tartalom miatt nem zárható ki metabolikus acidózis (anyagcserezavar eredetű, a vér túlzott savasságával járó állapot) kialakulásának elősegítése.
A fogzománcot a sósav megtámadhatja, ennek elkerülésére a Betacid granulátumból készített oldat megivását követően célszerű a szájüreget nátrium-hidrogén-karbonátos (vagy legalább tiszta) vízzel kiöblíteni.
5. A BETACID TÁROLÁSA
Legfeljebb 30°C-on, nedvességtől védve tárolandó.
A gyógyszer gyermekektől elzárva tartandó.
Milyen hatóanyagot és segédanyagokat tartalmaz a Betacid?
Hatóanyag: 25 mg pepszin-por és 820 mg betain-hidroklorid 1g granulált porkeverékben.
A forgalombahozatali engedély jogosultja
Meditop Kft., 2097 Pilisborosjenő, Ady Endre utca 1.
Betegtájékoztató engedélyezésének dátuma: 2005. május 24.
Mail Facebook Twitter Google +
vásárolj még 15 000 Ft összegért!
Ez egy olyan víruscsalád, amely mind emberekben ,mind pedig állatokban megbetegedéseket okozhat.A koronavírusok okozta emberi megbetegedések súlyossága esetenként eltérő: a klinikai kép az enyhe, hétköznapi náthától a súlyosabb légúti megbetegedésig terjedhet. Vannak a víruscsaládnak olyan tagjai,amelyek komolyabb megbetegedéseket okoznak, ilyen a SARS-CoVvagy a MERS-CoVA legújabban felfedezett koronavírus a COVID-19fertőzést okozza.
Az aranyér és visszérAz aranyérbetegség és a visszérbetegség is olyan, a vénás rendszert érintő kórfolyamat, amik az életmód változtatás mellett - a kezdeti fázisban- gyógyszeres kezeléssel is karbantarthatók. A vénás rendszer gyengeségének genetikai oka is van, a tény azonban, hogy egyre több embert érint a betegség egyértelművé teszi, hogy az életmódbeli tényezők milyen fontosak ebben az esetben. Az ülőmunka, a mozgásszegény életmód, a túlsúly, a dohányzás mind olyan faktorok, amelyek elősegítik a betegség kialakulásást
HegkezelésMi is az a heg? A heg a mélyebb hámsérülések után fennmaradt, a sebek gyógyulása után kialakult szövet. Fontos tudni, hogy a hegszövet, nem normális szövet. Nincsennek benne izzadság-, faggyú mirigyek, vagy szőrtüszők és működésében is eltér az előtte ott lévő szövettől. Életünk során előbb utóbb mind szerezünk magunknak kisebb-nagyobb sérülésekből származó, műtéti vagy a pattanások után maradt hegeket. A hegek a személyiségünk részét is képezik, viszont ha feltűnő helyen vannak, ronthatják az önbizalmunkat, önértékelési zavarokat okozhatnak. Ha kiterjedtebb hegről van szó, nem csak esztétikai problémák merülhetnek fel. A heg viszkethet, fájhat, ha hajlatokban van feszülő érzést kelthet, ami a mozgásban is akadályozhat minket. Éppen ezért a minél kisebb hegesedéssel járó sebgyógyulás kiemelkedően fontos.
A kockázatokról és a mellékhatásokról olvassa el a (beteg)tájékoztatót, vagy kérdezze meg kezelőorvosát, gyógyszerészét!
9022 Győr, Jedlik Ányos u. 16.
+36 96 / 310-206
2022. Aranyhajó Patika Gyógyszertár. Minden jog fenntartva.